ഓഹരി വിപണിയില് റെക്കോര്ഡ് നേട്ടം.... സെന്സെക്സ് 62,000 പിന്നിട്ടു സെന്സെക്സ് 62,000 പിന്നിട്ട് പുതിയ റെക്കോഡ് കുറിച്ചു. ആഗോള വിപണികളിലെ അനുകൂല കാലാവസ്ഥയും രാജ്യത്തെ കമ്ബനികളുടെ രണ്ടാം പാദഫലങ്ങളുമാണ് പുതിയ ഉയരംകീഴടക്കാന് വിപണിക്ക് കരുത്തായത്. വിദേശ നിക്ഷേപകരോടൊപ്പം ആഭ്യന്തര നിക്ഷേപ സ്ഥാപനങ്ങളും റീട്ടെയില് നിക്ഷേപകരും വിപണിയിലെ ഇടപെടല് തുടര്ന്നതോടെ എട്ടാമത്തെ ദിവസമാണ് വിപണി കുതിക്കുന്നത്. 390 പോയന്റ് നേട്ടത്തോടെയാണ് സെന്സെക്സില് വ്യാപാരം ആരംഭിച്ചത്. 62,156ലാണ് വ്യാപാരം നടക്കുന്നത്. നിഫ്റ്റിയാകട്ടെ 18,600 കടക്കുകയുംചെയ്തു. 101 പോയന്റാണ് നിഫ്റ്റിയിലെ നേട്ടം. ഐആര്സിടിസിയുടെ വിപണിമൂല്യം ഒരു ലക്ഷംകോടി പിന്നിട്ടു. ഓഹരി വില ഏഴുശതമാനം ഉയര്ന്ന് 6,332 നിലവാരത്തിലെത്തി. ഇന്ത്യന് എനര്ജി എക്സ്ചേഞ്ചിന്റെ ഓഹരി വിലയാകട്ടെ 15ശതമാം ഉയര്ന്ന് അപ്പര് സര്ക്യൂട്ട് ഭേദിച്ച് 916 നിലവാരത്തിലുമെത്തി.